કિરણભાઇએ ગાડીઓના માલિકને જણાવ્યું હતું કે હું ભાજપનો યુવા પ્રમુખ છું અને 20 રાજ્યમાં મારી ઓળખાણ છે પીએમઓ ઓફિસમાં સોશિયલ મીડિયાના ઇન્ચાર્જ છું ઉપરાંત ભવિષ્યનો દસ્કોઇનો ભાવિ એમએલએ છું. રાજ્યના હોમ મિનિસ્ટર સાથે ઊઠ બેસ છે તેમજ સચિવ નંદા સાહેબ તેમજ તનેજા સાહેબ સાથે સારી ઓળખાણ છે. ગાડીઓ પરત ના આપતાં ગાડીઓની કિંમતના ચેક લઇ જવાનું કિરણભાઇ અને તેમનાં માતાએ જણાવ્યું હતું. જેથી 40 લાખ અને 38 લાખના બે ચેક આપ્યા હતા. પરંતુ આ 78 લાખના ચેકની સામે બેલેન્સ રૂપિયા 113 હોવાનું જાણવા મળ્યું હતું. જેથી મનીષ, કિરણ, મનીષભાઇનાં પત્ની, મનીષભાઇનાં માતા, કિરણની પત્ની, લાલુભાઇ અને ગાડીઓ લેવા આવેલી વ્યકિત વિરુદ્ધમાં રાહુલ પરમારે નરોડા પોલીસ સ્ટેશનમાં ફરિયાદ નોંધાવી છે.